Azərbaycan Respublikası Vergilər Nazirinin

26 iyul 2019-cu il tarixli 1917040100920400

№-li Əmri ilə təsdiq edilmişdir.

**“Mənfəət vergisinin bəyannaməsi”nə Əlavə № 6-nın doldurulması**

**Q A Y D A S I**

**“Mənfəət vergisinin bəyannaməsi”nə Əlavə № 6** (bundan sonra Əlavə) “Mənfəət vergisinin bəyannaməsi”ni təqdim edən kənd təsərrüfatı məhsulları istehsalı ilə məşğul olan (o cümlədən sənaye üsulu ilə) vergi ödəyiciləri tərəfindən bu fəaliyyətlə əlaqədar zəruri göstəricilər əks etdirilməklə aşağıdakı qaydada tərtib və təqdim edilir.

Əlavənin adından aşağıda yerləşən **Qeyd** yerində vergi ödəyicisinə bu Əlavənin tərtib edilməsi qaydaları ilə tanış olmaq, eyni za­man­da tərt­ibat zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı da­ma­­larını yalnız **böyük çap hərfləri** ilə doldurmaq tövsiyyə olunur. Əlavə kağız formada doldurularkən **qa­ra** və ya **göy rəngli diyircəkli qələmlə** tərtib edilməlidir. Əlavə doldurularkən qaralamalara və düzəlişlərə yol verilmir. Əlavədə məbləğlər hər xanada bir rəqəm olmaqla əks etdirilir.

Təqdim olunmuş Əlavədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

**Bölmə I.** **Vergi ödəyicisi haqqında ümumi məlumat**

- 1-ci sətrin “**VÖEN**” xanalarında vergi ödəyicisinin VÖEN-i yazılır;

**Misal:** 

- sətrdə **“Vergi dövrü”,** **“A”** işarəsindən sonrakı dörd rəqəmli xanalarda Əlavənin təqdim edilən mənfəət vergisinin bəyannaməsinin aid olduğu hesabat ili yazılır.

**Misal:** *Əgər bəyannamənin əlavəsi 2020-cu il üzrə tərtib edilirsə, bu halda xanalar aşağıdakı qaydada doldurulur:*



**Bölmə 2.** **Kənd təsərrüfatı məhsullarının istehsalı ilə məşğul olan (o cümlədən, sənaye üsulu ilə) hüquqi şəxslərin bu fəaliyyətdən əldə etdikləri gəlirləri barədə məlumat**

Əlavənin **“Kənd təsərrüfatı məhsullarının istehsalı ilə məşğul olan (o cümlədən, sənaye üsulu ilə) hüquqi şəxslərin bu fəaliyyətdən əldə etdikləri gəlirləri barədə məlumat”** adlı 2-ci bölməsinin “**BİTKİÇİLİK SAHƏSİ ÜZRƏ**” adlı 1-ci Hissəsində vergi ödəyicisinin il ərzində bu sahə üzrə istehsal fəaliyyətinin nəticələri əks olunur.

Əlavənin “Bitkiçilik sahəsi üzrə” adlı hissəsinin 1-dən 66-dək olan sətirlərində vergi ödəyicisi tərəfindən istehsal edilmiş və reallaşdırılmış kənd təsərrüfatı məhsulları 65 bitki növü və digər qruplar üzrə müvafiq sətirlərdə qeyd edilir. Bu zaman “Hesabat ilinin əvvəlinə qalıq” adlı sütunda hər bir bitki növü üzrə ilin əvvəlinə qalıq həcm ifadəsində tonla və dəyər ifadəsində manatla əks olunur.


“İstehsal” adlı sütunda vergi ödəyicisi tərəfindən il ərzində hər bir bitki növü üzrə istehsalın həcmi tonla və dəyəri manatla müvafiq alt sütunlarda göstərilir.

“Cəmi satışı” adlı sütunda vergi ödəyicisi tərəfindən hər bir bitki növü üzrə təqdim edilmiş məhsulun həcmi tonla, dəyəri isə manatla göstərilir. “Cəmi satışı” sütunundan sonra yerləşən “o cümlədən “Daxili satışı”, “İxracı”” sütunlarında hər bir bitki növü üzrə vergi ödəyicisi tərəfindən müvafiq olaraq daxili bazarda reallaşdırılmış və ixrac edilmiş məhsulun həcmi tonla, dəyəri isə istehsal qiyməti ilə manat ifadəsində əks etdirilir. “Daxili satışı” və “İxracı” sütunlarında əks etdirilmiş göstəricilərin cəmi müvafiq sətir üzrə “Cəmi satışı” sütununda əks etdirilmiş göstəricilərə bərabər olmalıdır.

“Silinmişdir” adlı sütunda vergi ödəyicisi tərəfindən il ərzində hər bir bitki növü üzrə xarab olmuş və digər səbəblərdən silinmiş məhsulun həcmi tonla və dəyəri manatla müvafiq alt sütunlarda göstərilir.

“Hesabat dövrünün sonuna qalıq” sütununda hər bir bitki növü üzrə ilin sonu vəziyyətinə vergi ödəyicisinin sərəncamında qalan məhsulun həcmi tonla, dəyəri isə manatla əks etdirilir. Hər bir bitki növü üzrə hesabat dövrünün sonuna qalığın hesablanması üçün hər bir sətir üzrə “İlin əvvəlinə qalıq” sütununda əks etdirilmiş göstəricilərin üzərinə “İstehsal” sütunundakı göstəriciləri gəlib alınan cəmdən “Cəmi satışı” və “Silinmişdir” sütunlarında göstərilən müvafiq göstəriciləri çıxmaq lazımdır.

**Misal:** *Mənfəət vergisi ödəyicisi olan hüquqi şəxsin ilin əvvəlinə buğda qalığının dəyəri 300,0 manat həcmi isə 1 ton təşkil etmişdir. 2019-cu il ərzində bu vergi ödəyicisi ümumi dəyəri 3000,0 manat olan 10 ton buğda istehsal etmiş və bunun dəyəri 2700,0 manat olmaqla 9 tonunu ölkə daxilində təqdim etmişdir. Bu halda vergi ödəyicisinin 2019-cu ilin sonuna buğda qalığının həcmi 2 ton (1 + 10 – 9 = 2 (ton)), dəyəri isə 600,0 manat (300 + 3000 – 2700 = 600 (manat)) təşkil edir. Bu halda Əlavənin müvafiq sətirləri aşağıdakı formada doldurulur:*



Əlavənin 1-ci hissəsinin 67-ci “Cəmi” sətrində vergi ödəyicisi olan hüquqi şəxsin bitkiçilik sahəsi üzrə fəaliyyətinin nəticələri əks etdirilmiş müvafiq sətirlərin göstəriciləri hər bir sütun üzrə cəmlənərək yazılır.

Əlavənin **“Kənd təsərrüfatı məhsullarının istehsalı ilə məşğul olan (o cümlədən, sənaye üsulu ilə) hüquqi şəxslərin bu fəaliyyətdən əldə etdikləri gəlirləri barədə məlumat”** adlı 2-ci bölməsinin 2-**“HEYVANDARLIQ SAHƏSİ ÜZRƏ”** adlı 2-ci Hissəsində il ərzində vergi ödəyicisinin bu sahə üzrə fəaliyyətinin nəticələri əks etdirilir.

Əlavənin “Heyvandarlıq sahəsi üzrə” adlı hissəsinin 1-dən 11-dək olan sətirlərində vergi ödəyicisi tərəfindən istehsal edilmiş və reallaşdırılmış kənd təsərrüfatı məhsulları 11 heyvandarlıq məhsulu qrupu üzrə müvafiq sətirlərdə qeyd edilir. Bu zaman “hesabat dövrünün əvvəlinə qalıq” adlı sütunda hər bir məhsul növü üzrə ilin əvvəlinə qalıq həcm ifadəsində tonla (“Yumurta istehsalı” sətri üzrə min ədədlə) və dəyər ifadəsində manatla əks olunur.

“İstehsal” adlı sütunda vergi ödəyicisi tərəfindən il ərzində hər bir məhsul növü üzrə istehsalın həcmi tonla (“Yumurta istehsalı” sətri üzrə min ədədlə) və dəyəri manatla müvafiq alt sütunlarda göstərilir.

“Silinmişdir” sütunuda tərəfindən il ərzində hər bir məhsul növü üzrə xarab olmuş və digər səbəblərdən silinmiş məhsulun həcmi tonla (“Yumurta istehsalı” sətri üzrə min ədədlə) və dəyəri manatla müvafiq alt sütunlarda göstərilir.

“Cəmi satışı” adlı sütunda vergi ödəyicisi tərəfindən hər bir məhsul növü üzrə satışın həcmi tonla (“Yumurta istehsalı” sətri üzrə min ədədlə), dəyəri isə istehsal qiyməti ilə manatla göstərilir. “Cəmi satışı” sütunundan sonra yerləşən “o cümlədən “Daxili satışı”, “İxracı” sütunlarında heyvandarlıq sahəsi məhsulunun hər bir növü üzrə vergi ödəyicisi tərəfindən müvafiq olaraq daxili bazarda reallaşdırılmış və ixrac edilmiş məhsulun həcmi tonla (“Yumurta istehsalı” sətri üzrə min ədədlə), dəyəri isə istehsal qiyməti ilə manat ifadəsində əks etdirilir. “Daxili satışı” və “İxracı” sütunlarında əks etdirilmiş göstəricilərin cəmi müvafiq sətir üzrə “Cəmi satışı” sütununda əks etdirilmiş göstəricilərə bərabər olmalıdır.

“Silinmişdir” adlı sütunda vergi ödəyicisi tərəfindən il ərzində hər bir bitki növü üzrə xarab olmuş məhsulun həcmi tonla və dəyəri manatla müvafiq alt sütunlarda göstərilir.

“Hesabat dövrünün sonuna qalıq” sütununda hər bir məhsul növü üzrə ilin sonu vəziyyətinə vergi ödəyicisinin sərəncamında qalan heyvandarlıq məhsulunun həcmi tonla (“Yumurta istehsalı” sətri üzrə min ədədlə), dəyəri isə manatla əks etdirilir. Məhsul növləri üzrə hesabat dövrünün sonuna qalığın hesablanması üçün hər bir sətir üzrə “İlin əvvəlinə qalıq” sütununda əks etdirilmiş göstəricilərin üzərinə “İstehsal” sütunundakı göstəriciləri gəlib alınan cəmdən “Cəmi satışı” və “Silinmişdir” sütunlarında göstərilən müvafiq göstəriciləri çıxmaq lazımdır.

**Misal:** *Mənfəət vergisi ödəyicisi olan hüquqi şəxsin ilin əvvəlinə sərəncamında qalmış quş ətinin həcmi 0,5 ton, dəyəri 2500,0 manat, yumurtanın isə sayı 1 min ədəd, dəyəri 100,0 manat təşkil etmişdir. 2019-cu il ərzində bu vergi ödəyicisi ümumi dəyəri 10000,0 manat olan 2 ton quş əti və ümumi dəyəri 20000,0 manat olan 200 min ədəd yumurta istehsal etmiş və bunlardan dəyəri 11500,0 manat olmaqla 2,3 ton quş ətini və dəyəri 19800,0 manat olmaqla 198 min ədəd yumurtanı ölkə daxilində təqdim etmişdir. Bu halda vergi ödəyicisinin 2019-cu ilin sonuna quş əti üzrə qalığının həcmi 0,2 ton (0,5 ton + 2 ton – 2,3 ton = 0,2 ton), dəyəri isə 1000,0 manat (2500 + 10000 – 11500 = 1000 (manat)), yumurta üzrə qalığının isə həcmi 3 min ədəd (1 + 200 – 198 = 3 (min ədəd)), dəyəri isə 300,0 manat (100 + 20000 – 19800 = 300 (manat)) təşkil edir. Bu halda Əlavənin müvafiq sətirləri aşağıdakı formada doldurulur:*








Əlavənin 2-ci hissəsinin 12-ci “Cəmi” sətrində vergi ödəyicisi olan hüquqi şəxsin heyvandarlıq sahəsi üzrə fəaliyyətinin nəticələri əks etdirilmiş müvafiq sətirlərin göstəriciləri hər bir sütun üzrə cəmlənərək yazılır.

Əlavənin vergi ödəyicilərinin məsuliyyəti hissəsindəzolağın aşağı hissəsində soldan sağa göstərilmiş birinci“***hüquqi şəxsin rəhbərinin****”,* ikinci *“****baş mühasibin****”,* üçüncü *“****bəyannaməni tərtib edən məsul şəxsin***” çərçivələrdə müvafiq olaraq hüquqi şəxsin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə vergi ödəyicisi tərəfindən imzalandıqdan və möhürlə təsdiqləndikdən sonra möhürün sol hissəsində olan “***əlavənin tərtib edilmə tarixi***”nə dair xanalarda tərtib edilmə tarixi qeyd olunmalıdır.

***Misal:*** Vergi ödəyicisi *2020-ci il üzrə Əlavəni 14.03.2021-ci il tarixdə imzalanmış və möhürlə təsdiq edilmişdir.*

Bu halda, “***Əlavənin tərtib edilmə tarixi***”nə dair xanalar aşağıdakı kimi yazılır:



- Vergi orqanı tərəfindən ***Əlavənin qəbul edilməsi №-si və tarixi*** çərçivəsində daxil olma tarixi və qeydiyyat nömrəsi göstərilir.

Əlavənin qəbul edilməsi №-si və tarixi çərçivəsindən aşağıda Əlavəni qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

- Əlavənin “***poçt ştempelinin vurulma tarixi***” xanalarında Əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *Vergi ödəyicisi 2020-ci il üzrə Əlavəni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “14.03.2021” vurulmuşdur.*

Bu halda, vergi orqanı tərəfindən bəyannamənin “poçt ştempelinin vurulma tarixi” xanasında tarix aşağıdakı kimi yazılır:



***- “****Poçt ştempelinin vurulma tarixi****”*** çərçivəsindən aşağı sağ küncdəki “xüsusi otağın ştampı” çərçivəsində ştamp vurulur.

Bəyannaməyə əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olunan xanalar doldurulmur.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

